b'\n_START_ARTICLE_\nMeskalin\n_START_SECTION_\nPovijest\n_START_PARAGRAPH_\nMeskal u\xc5\xbeivaju Indijanci s jugozapada Sjedinjenih Dr\xc5\xbeava i sjevernog Meksika pri religioznim obredima. Ve\xc4\x87 od prvih dana kontakta izme\xc4\x91u Europe i Amerike, kod tamo\xc5\xa1njih Ameri\xc4\x8dkih domorodaca zabilje\xc5\xbeena je uporaba peyote kaktusa u religijskim/spiritualnim ceremonijama, i to plemena Huichol, Tarahumara, i drugi i na sjeverozapadu Carrizo Indijanci iz Meksika koji su ga na sjever preko Rio Grande prenesli me\xc4\x91u Koman\xc4\x8de odakle se ra\xc5\xa1ririo me\xc4\x91u mnogim plemenima zapadnog i jugozapadnog SAD-a. Drugi kaktusi poput San Pedra kori\xc5\xa1teni su u razli\xc4\x8ditim regijama od Perua do Ekvadora.\n_START_SECTION_\nUtjecaj\n_START_PARAGRAPH_\nU tradicionalnoj pripremi peyote se odrezan od korijena su\xc5\xa1i i priprema u obliku diska. Zatim se takav \xc5\xbeva\xc4\x8de ili otopi u vodi. Okus samog kaktusa je gorak. Efektivna doza za \xc4\x8dovjeka je od 0.3 - 0.5 grama \xc4\x8distog meskalina, efekt takve doze traje i do 12 sati. Halucinacije se javljaju i pri dozi od 300-600 miligrama, \xc5\xa1to je ekvivalent odprilike 20 meskalin diskova._NEWLINE_Konzument izaziva ushi\xc4\x87enje, uzrokuje psihi\xc4\x8dke efekte, vizualne, slu\xc5\xa1ne i mirisne halucinacije, te gubitak osje\xc4\x87aja za vrijeme, promjenjeno stanje svijesti, \xc4\x8desto se osje\xc4\x87a ugoda, a i shva\xc4\x87anje postaje izra\xc5\xbeenije. Mogu se javiti i osje\xc4\x87aj anksioznosti ili intenzivne averzije. Kao i kod ve\xc4\x87ine psihodeli\xc4\x8dnih halucinogena, meskalin ne izaziva fizi\xc4\x8dku ovisnost. Meskalin koji sadr\xc5\xbei kakti mo\xc5\xbee izazvati jaka povra\xc4\x87anja i mu\xc4\x8dnine, \xc5\xa1to ja tako\xc4\x91er va\xc5\xbean dio tradicionalne domoroda\xc4\x8dke kulture ili \xc5\xa1amanske ceremonije, \xc5\xa1to se smatra "\xc4\x8di\xc5\xa1\xc4\x87enjem".\n_START_SECTION_\nAnalozi\n_START_PARAGRAPH_\nMeskalin ima mnogo analoga, neki od njih su: izomeskalin, eskalin, proskalin, buskalin, feneskalin, asimbeskalin, metaeskalin, tiomeskalin, tioeskalin.'